《送綦毋三谒房给事》
唐代·李颀

夫子大名下，家无钟石储。惜哉湖海上，曾校蓬莱书。

外物非本意，此生空澹如。所思但乘兴，远适唯单车。

高道时坎坷，故交愿吹嘘。徒言青琐闼，不爱承明庐。

百里人户满，片言争讼疏。手持莲花经，目送飞鸟馀。

晚景南路别，炎云中伏初。此行傥不遂，归食芦洲鱼。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。